DBN-lening stop wolf by Meatco-kraal - Landbou - Republikein
Spotprent vir 11 Augustus 2020
Spotprent vir 10 Augustus 2020
10th of August 2020
Spotprent vir 7 Augustus 2020
7th of August 2020
Spotprent vir 6 Augustus 2020
6th of August 2020
Tuesday, August 11th, 15:57:56
DBN-lening stop wolf by Meatco-kraal
Vleisverwerker reik uit na produsente
15 July 2020 | Landbou
Ronelle Rademeyer - Meatco se nuwe direksievoorsitter, die bekende sakeman mnr. Johnny Hamman, is nie net vasbeslote om dié uitvoerabattoir uit die “intensiewesorgeenheid” te haal nie, maar ook om die verbrokkelde bande met produsente te herstel.
Hy het gister tydens ’n vergadering met produsente in Windhoek gesê die nuwe direksie is saam met die uitvoerende bestuur van plan om Meatco terug te neem “na die glorieryke dae van weleer toe 120 000 beeste per jaar geslag is”.
“Ek wil deursigtigheid terugbring. Ek is ’n sakeman en ek wil sien dat Meatco werk,” het Hamman gesê.
Die verhouding tussen Meatco en beesprodusente het die laaste jare toenemend versleg, maar is op die spits gedryf toe die uitvoerabattoir en vleisverwerker se finansiële krisis betalings begin bedreig het.
In ’n brief wat aan die gedrukte media gelek is en ook in die sosiale media gesirkuleer het, is beweer lede van die Namibiese lewendehawebedryf het ’n komplot gesmee om Meatco te laat likwideer.
Dit was nadat Meatco onlangs danksy ’n lening van N$250 miljoen van die Ontwikkelingsbank van Namibië (DBN) verhoed het dat FNB Namibia ’n likwidasie-aansoek teen hom indien oor agterstallige betalings van N$100 miljoen.
Die Namibië Landbou-unie (NLU) en sy lewendehawe-arm, die Lewendehaweprodusente-organisasie (LPO) het dié bewering ten sterkte ontken en gesê dit is “slegs ’n rookskerm om beweerde wanbestuur van Meatco-bates te verdoesel”.
Die onbekende samestellers van die gelekte brief het beweer prominente mense in die lewendehawesektor het probeer seker maak handelsbanke kom nie tot Meatco se redding in sy uur van nood nie.
Mnr. Piet Gouws, president van die NLU, het in reaksie hierop in ’n verklaring gesê die LPO sal nie toelaat “dat sy goeie naam gekoppel word aan individue wat hul eie duistere agendas dryf om verdeeldheid onder sleutelrolspelers te veroorsaak nie”.
Volgens Gouws is dit “doodlogies dat die NLU en sy affiliasies geen beheer oor die Meatco-direksie se besluite het, of enige invloed op die finansieringsbesluite van kommersiële banke kan uitoefen nie”.
“Deur sulke onwaarhede te versprei word rolspelers verwar oor die werklike probleem, naamlik die ophoping van reuseskuld by Meatco. Dit sal aan die einde van die dag waarskynlik uit sakke van produsente moet kom en dit ná ’n droogte van amper sewe jaar wat boere op hul knieë gedwing het. Die primêre Meatco-produsent en die ganse waardeketting sal hieronder ly,” het Gouws in die verklaring gesê.
Hy wys daarop dat Meatco die afgelope jaar deur baie veranderinge gegaan het en sê “slegs danksy die ingryping van verskeie ministers” is daar nie op sy bates beslag gelê nie.
“Beweringe is dat Meatco in die afgelope finansiële jaar aansienlike verliese gely het, wat moontlike verdere ondersoeke tot gevolg kan hê,” sê Gouws.
Hy wys daarop Meatco moet as internasionaal mededingende onderneming funksioneer en die beste produsentepryse moontlik betaal om outomatiese en konstante voorsiening in die waardeketting te verseker. Gouws sê as dit gebeur, kan produksie in die primêre lewendehawebedryf herstel. Hy wys daarop produsente se skeptisisme en ’n gebrek aan vertroue jeens Meatco het oor jare weens die agteruitgang hiervan ontwikkel.
Hamman het produsente gister verseker hulle sal binne 30 dae betaal word nadat hulle beeste laat slag het.
Hy sê as dit nie vir die DBN-lening was nie, “het Meatco sy deure gesluit”. Hoewel die bande met FNB Namibia herstel is en ‘n beter terugbetalingsooreenkoms onderhandel is, moet Meatco seker maak dié lening en ander lenings word terugbetaal.
Intussen het mnr. Mushokabanji Mwilima, uitvoerende hoof by Meatco, gister gesê sy salaris en dié van ander uitvoerende bestuurslede is gesny. “Ek verdien minder as my voorgangers,” was sy woorde.
Soortgelyke vergaderings soos die een in Windhoek, word in die volgende twee weke op ander dorpe in die land gehou. - [email protected]
Skerp styging in gevalle in Windhoek wek kommer, sê...
32 minute gelede | Gesondheid
Die minister van gesondheid en maatskaplike dienste dr. Kalumbi Shangula het die situasie in Windhoek as "kommerwekkend" beskryf met 79 nuwe Covid-19-gevalle wat vandag in...
Twee met ivoor, velle vasgetrek
5 ure gelede | Misdaad
Twee vermeende wildmisdadigers, mnr. Gabriel Kuutondokwa Nalitje en David Simon, is verlede Maandag in Windhoek glo met drie stukke ivoor en een elk luiperd- en...
Viskwotas: Tweede Fishrot gevrees
Leandrea Louw op Walvisbaai - Rolspelers in die visbedryf is bekommerd dat die land in 'n tweede Fishrot-skandaal gedompel sal word as viskwotas opgeveil word....
Olifante vertrap Noorde-plase
Elvira Hattingh - Twee troppe olifante het sedert Donderdag en oor die afgelope naweek verwoesting op plase teen die veterinêre kordonheining in die Noordooste gesaai,...
Tossing papers, tapping buttons
15 ure gelede | Tegnologie
Justicia Shipena WINDHOEKHaving started his coding journey in grade nine at De Duine Secondary School in Walvis Bay, Joachim Shilongo recently developed a...
'Beskerm jouself en ander'
15 ure gelede | Gesondheid
Henriette Lamprecht – Die ministerie van gesondheid en maatskaplike dienste gaan beheermaatreels in Windhoek verskerp in ’n poging om die toenemende skerp styging in Covid-19-gevalle...
Weer vir 11 Augustus 2020
WEERWAAK: Koue toestande sal môre in die Suide vestig. Die nodige voorsorgmaatreëls moet getref word. BINNELAND: Gedeeltelik bewolk en matig tot warm, maar baie warm...
#Covid19SafetyChallenge closing date extended
Justicia Shipena LifeLine ChildLine, through Uitani Radio, invites young people of all ages to participate in the #Covid19SafetyChallenge.This competition aims to monitor how many...
Japanese embassy lends helping hand
15 ure gelede | Onderwys
AI Steenkamp Primary School in Windhoek inaugurated five new classrooms as well as a storeroom on 6 August with aid from the Japanese embassy through...